Kisiwa cha Lamu ni sehemu ya funguvisiwa la Lamu pamoja na visiwa vya Pate na Manda karibu na mwambao wa Kenya katika Bahari Hindi. Kisiwani Lamu kuna mji wa Lamu na vijiji vya Shela, Kipangani na Matondoni. Shela imekuwa mahali pa utalii ambako watu wa nje wamejenga nyumba zao. Matondoni bado ni kijiji cha Waswahili watupu wanaojenga jahazi kama zamani. Lamu inafikiwa kwa njia ya barabara ya pwani kutoka Malindi halafu kwa feri ya Mukowe. Kuna mabasi kadhaa kila siku tangu kuboreshwa kwa barabara kulipopunguza matatizo ya ujambazi njiani. Watalii wengi wanafika kwa njia ya ndege. Uwanja wa ndege wa kitaifa upo Manda kisiwani na abiria huvuka kwa maboti. Kuhusu historia ya Lamu tazama makala ya mji wa Lamu. Ngome ya Lamu Hospitali ya Punda Uwanda wa mji Mji wa Lamu Lamu mwaka 2011 Jahazi katika pwani Stone House Hotel Restaurant Mskiti wa Riyadha Shela Ufukoni Lamu Jahazi ya Maulidi Orodha ya visiwa vya Kenya